recursal/SuperWikiNEXT-32B huggingface dataset:
இந்தியாவில் நிலவும் சாதியமைப்பின் படி, சாதியமைப்பின் கீழ்த்தட்டில் உள்ளவர்கள் மேல்தட்டில் உள்ளவர்களின் மலத்தை அள்ள வேண்டும் என்கிற இழிதொழிலே **மனித மலத்தை மனிதன் அள்ளுதலாகும்** ( Manual scavenging). மனித ஆற்றலால் விளக்குமாறு மற்றும் தகரம் தகடுகளை பயன்படுத்தி மனித கழிவுகள் அகற்றுதல் பணியில் ஈடுபடுத்தப்படுகிறார்கள். மேலும் இது சுகாதாரம் சார்ந்த பிரச்சினை ஆகும்.

அரசியல்
-------

1901 இல், மகாத்மா காந்தி 'மனித மலத்தை மனிதன் அள்ளுதல் ஒரு தேசிய அவமானம் என்று கூறியுள்ளார். மேலும் அவர் வங்காளத்தில் காங்கிரஸ் கூட்டத்தில் 'பாங்கிஸ்' எண்ணப்படுபவர்களின் சமூக நிலைமைகள் குறித்து பிரச்சினையை எழுப்பினார்.

புள்ளிவிவரம்
------------

இந்தியாவில் 2011 மக்கள் தொகைக் கணக்கெடுப்பின்படி 7.50 லட்சம் பேர் இன்னமும் மலம் அள்ளும் பணியில் ஈடுபடுத்தப்பட்டிருப்பதாகக் கூறப்படுகிறது. ஆனால், இந்த இழிதொழிலுக்கு எதிராகப் போராடி வரும் அமைப்புகள் கணக்குப்படி 10.3 லட்சம் பேர் ஈடுபட்டுள்ளனர். இந்தியாவின் மிகப் பெரிய பொதுத்துறை நிறுவனமான ரயில்வேத் துறையில் பல்லாயிரம் துப்புரவுப் பணியாளர்கள் தண்டவாளங்களுக்கிடையிலான இருப்புப் பாதையில் மலம் அள்ளிக் கொண்டிருக்கிறார்கள். இதில் 98% சதவீதம் பெண்களே ஈடுபட்டுள்ளார்கள் .

சட்டங்கள்
---------

1993 இல் உலர் கழிப்பிட கட்டுமானம் மற்றும் பராமரிப்பு தடைச் சட்டம் நிறைவேற்றப்பட்டது. ஆனால் இதனை அமல்படுத்த உறுதியாக நடவடிக்கை எதுவும் மத்திய, மாநில அரசுகளால் மேற்கொள்ளப்படவில்லை. ஒருவர் கூட இந்தச் சட்டத்தில் தண்டிக்கப்படவில்லை என்பது இச்சட்டம் அமலானதன் முறையை வெளிப்படுத்துகிறது. நாட்டின் தலைநகரான தில்லியிலேயே 10,000 உலர் கழிப்பிடங்கள் இருப்பதாக புள்ளி விபரங்கள் தெரிவிக்கின்றன.

நிதி ஒதுக்கீடு
--------------

இந்த இழி தொழிலை ஒழித்து இதில் ஈடுபட்டுள்ளவர்களுக்கு வேறு வேலைவாய்ப்பு மற்றும் மறுவாழ்வு அளிப்பதற்கு மத்திய பட்ஜெட்டில் 2011-12 ஆம் ஆண்டில் ரூ.100 கோடி ஒதுக்கப்பட்டிருந்தது. ஆனால், பின்னர் இது ரூ.35 கோடியாக வெட்டிச் சுருக்கப்பட்டது. 2012-13ல் இதற்காக ரூ. 98 கோடி பட்ஜெட்டில் ஒதுக்கப்பட்டது. ஆனால் ரூ. 20 கோடியாக இது குறைக்கப்பட்டது. இதிலும் கணிசமான தொகை வெறும் ஆய்வுப் பணிக்காகச் செலவிடப்பட்டது.

மேற்கோள்கள்
-----------

1. 1 2 3  பி.சம்பத் (9 திசம்பர் 2013). "தேசிய அவமானம் துடைத்திட ஆர்ப்பரிப்போம்!!!". தீக்கதிர். p. 4. 2014-01-18 அன்று மூலம் பரணிடப்பட்டது. 12 திசம்பர் 2013 அன்று பார்க்கப்பட்டது.
2. ↑

வெளியனைப்புக்கள்
----------------

* சபாய் கர்மச்சாரி அந்தோலன்
* கக்கூஸ் ஆவணப்படம்
**சுகௌலி** (**Sugauli**) இந்தியாவின் பிகார் மாநிலத்தின் கிழக்கு சாம்பாரண் மாவட்டத்தில் உள்ள பேரூராட்சி ஆகும். நேபாள- பிரித்தானிய இந்தியா நிலப்பிரச்சனைகளை முடிவு கட்ட, இந்நகரத்தில் தான் பிரித்தானிய கிழக்கிந்திய நிறுவனம் மற்றும் நேபாள இராச்சியத்தினர் 1814-இல் சுகௌலி உடன்படிக்கை செய்து கொண்டனர்.

அரசியல்
-------

சுகௌலி பேரூரட்சி மேற்கு சம்பாரண் மக்களவைத் தொகுதிக்கும், சுகௌலி சட்டமன்றத் தொகுதிக்கும் உட்பட்டது.

மக்கள் தொகை பரம்பல்
-------------------

2011-ஆம் ஆண்டின் கணக்கெடுப்பின் படி, 20 வார்டுகளும், 7,480 வீடுகளும் கொண்ட சுகௌலி பேரூராட்சியின் மொத்த மக்கள்தொகை 38,815 ஆகும். அதில் ஆண்கள் 20,584 மற்றும் பெண்கள் 18,231 உள்ளனர். 6 வயதிற்குட்பட்ட குழந்தைகள் எண்ணிக்கை 7810 (20.12%) ஆகும். பாலின விகிதம் 1000 ஆண்களுக்கு 935 பெண்கள் வீதம் உள்ளனர். எழுத்தறிவு 64.90% ஆகவுள்ளது. மக்கள்தொகையில் இந்துக்கள் 60.14%, இசுலாமியர் 39.59% மற்றவர்கள் 0.37% ஆகவுள்ளனர்.{{

மேற்கோள்கள்
-----------

1. ↑  Sugauli Population Census 2011
2. ↑  "Sugauli Population Census 2011". Census 2011. 6 May 2018 அன்று பார்க்கப்பட்டது.
**அனுமானம்** (Inference) என்பது மெய்யியல் மரபில் உண்மையை நிறுவுவதற்குக் கையாளப்படுகின்ற வழிமுறைகளில் ஒன்றாகும். இஃது ஊகம், உத்தேசம், கருதலளவை, உய்த்துணர்வு எனப் பொருள் கருதி பலவாறு அழைக்கப்படுகின்றது.

அறிந்த ஒன்றை அடிப்படையாகக் கொண்டு அறியாத ஒன்றை ஊகித்து அறிந்து கொள்ளலாகும். அதாவது ஒன்றிற்கு மேற்பட்ட நிகழ்ச்சிகள் நடைபெற்ற வேளையில் யாதாயினும் ஒரு நிகழ்ச்சிையக் கொண்டு மற்றைய நிகழ்ச்சியை அனுமானித்துக் கொள்ளுதலாகும். எ.கா - நிலம் நனைந்திருப்பதை மாத்திரம் பார்த்துவிட்டு மழை பெய்திருக்க வேண்டும் என ஊகித்தல் ஆகும்.

சைவசித்தாந்தமும் அனுமானமும்
---------------------------

சைவசித்தாந்தம் கடவுள் உண்மையை நிரூபிப்பதற்கு அனுமானத்தினை கைக்கொள்கின்றது.

* மண் பானையைப் பார்த்து அதனை செய்தவன் ஒருவன் இருக்கவேண்டும் என்று ஊகிப்பதைப் போல இச் சடஉலகினைக் கொண்டு அதனைத் தோற்றுவித்தவன் ஒருவன் இருக்கவேண்டும் என்று இறை இருப்பினை நிரூபிக்கின்றது.

காட்சியானது நேரடியறிவாக அமைகின்றபோது அனுமானமானது நேரே அறியப்படுவதன்றி சாதித்துப் பெறற்பாலதாய், மறைந்துநின்ற பொருளை அப் பொருளோடு விட்டு நீங்காது உடனாய் இருக்கின்ற ஏதுவைக் கொண்டு உணர்வதான அறிவாகின்றது. அதாவது நெருப்பையும் புகையையும் ஒரிடத்தில் கண்ட அறிவானது, பின்னர் புகையைக் காணும்போது நெருப்பை அனுமானித்து அறிவதாகும்.

அனுமானத்தின் வகை
----------------

அனுமானம் *தன்பொருட்டனுமானம்*, *பிறர்பொருட்டனுமானம்* என இரண்டாக பிரித்து நோக்கப்படுகின்றது.

1. தன்பொருட்டனுமானம் - சுவார்த்த அனுமானம் எனப்படும். இயல்பு, காரியம், அநுபலப்தி என்ற மூன்று ஏதுக்களில் ஓர் ஏதுவுடைய பொருளை பக்கம், சபக்கம், விபக்கம் எனும் மூன்றில் வைத்து தான் அறிவதாகும்.
2. பிறர்பொருட்டனுமானம் - பரார்த்த அனுமானம் எனப்படும். உடன்பாடு, எதிர்மறை எனும் இருவகையில் எடுத்தாளப்படுகின்றது. இதனை அன்னுவயம், வியதிரேகம் எனவும் அழைப்பர்.

அனுமானத்தின் முடிவுகள்
----------------------

அனுமானம் வழியாக பெறப்படுகின்ற முடிவுகள் ஒருபோதும் 100% உண்மைத் தன்மையுடையவாய் இருப்பதல்ல. அனுமானத்தின் சாத்தியத் தன்மையும், வலிதுடைமையும் அதன் வியாபகத் தன்மையிலேயே தங்கியுள்ளது என்பர்.

அனுமானப் போலி
-------------

அனுமானத்தில் ஏற்படுகின்ற வழுக்கள் அனுமானப் போலி எனப்படுகின்றன. பக்கப்போலி, ஏதுப்போலி, உவமைப்போலி, தோல்வித்தானம் என போலிகளை எடுத்துக்கூறி போலிகள் மொத்தம் அறுபத்தைந்து என சிவஞானசித்தியார் சுட்டுகின்றது.

"ஈண்டு பக்கப் போலிநான் கேதுப்போலியொரு மூன்றாய்
வேண்டு மெழுமூன்றாகும் விளங்குவமைப் போலி யீரென்பான்
காண்டுந் தோல்வித்தான மிரண்டிருபத்திரண்டாங்கருதிலிவை
ஆண்டு மொழிவ ரவையெல்லா மளக்கிலறுபத் தைந்தாகும்"

அடிக்குறிப்பு
-------------

1. ↑  (பேராசிரியர். ஞானகுமாரன். ந. சைவசித்தாந்தத்தெளிவு. ப-116)
2. ↑  (பேராசிரியர். ஞானகுமாரன். ந. சைவசித்தாந்தத்தெளிவு. ப-116)
3. ↑  (சிவஞானசித்தியார், சுபக்கம். பாடல 20)
**முஹம்மட் யூசுப் முஹம்மட் மீஆது** (பிறப்பு: ஜூன் 24, 1940) இறைநேசன், சாந்திமோகன், சமாதானப் பிரியன், சமாதானக் குயில் ஆகிய புனைப்பெயர்களில் எழுதிவரும் ஒரு கவிஞரும், எழுத்தாளருமாவார்.

வாழ்க்கைக் குறிப்பு
-------------------

சப்ரகமுவ மாகாணம், கேகாலை மாவட்டத்தில் 'தும்புளுவாவ' கிராமத்தில் முஹம்மத் யூசுப் தம்பதியினரின் மகனாகப் பிறந்த மீஆது தும்புளுவாவ அல்-அறபா முஸ்லிம் வித்தியாலயம், ஹெம்மாதகம அல்-அஸ்ஹர் மத்திய வித்தியாலயம்l அட்டாளைச்சேனை ஆசிரியர் கலாசாலை, பேராதனைப் பல்கலைக்கழகம், கொழும்புப் பல்கலைக்கழகம் ஆகியவற்றின் பழைய மாணவராவார். பொதுக் கலைமாணிப் பட்டதாரியான இவர், ஆங்கிலத்தில் விசேட பயிற்சியையும் பெற்றுள்ளார். இவரின் மனைவி எம்.எச். சித்தி ஐன். பிள்ளைகள்: மாஹிர், இம்தியாஸ், முன்ஸிர், ரிஸ்னா, பாத்திமா ரினாஸ், ஆய்சா சீனாஸ், ரிம்ஸா பர்வீன்

தொழில் முயற்சிகள்
-----------------

1957ஆம் ஆண்டில் அரசாங்க ஆசிரியராக நியமனம் பெற்று 1990ஆம் ஆண்டில் சுமார் 33 வருட சேவையின் பின் ஓய்வுபெற்றார். அதன் பின்பு பல்கலைக்கழக பகுதிநேர ஆங்கில விரிவுரையாளராக சுமார் 2 வருடங்களும், இலங்கையில் சர்வதேச பாடசாலையொன்றில் சுமார் 4 வருடங்களும், மாலைதீவில் சுமார் 6 வருடங்களும் ஆங்கிலப் போதனாசிரியராக பணியாற்றியுள்ளார்.

இலக்கிய ஈடுபாடு
---------------

இவரின் கன்னிக் கவிதையின் தலைப்பு ‘கடற்கரையிலேயே’ என்பதாகும். தினகரன் பாலர் கழகத்தில் 1953 ஆம் ஆண்டில் பிரசுரமானது. அன்றிலிருந்து சுமார் 25 உருவகக் கதைகளையும், 16 சிறுகதைகளையும், தமிழில் 200க்கும் மேற்பட்ட கவிதைகளையும், ஆங்கிலத்தில் 150க்கும் மேற்பட்ட கவிதைகளையும், 300க்கும் மேற்பட்ட தமிழ், ஆங்கிலக் கட்டுரைகளையும் எழுதியுள்ளார்.

பிரசுரமான ஊடகங்கள்
------------------

தினகரன், வீரகேசரி, நவமணி, மணிக்குரல், இளம்பிறை, அல்ஹஸனாத், பிரவாகம், கலைமுத்து, வெற்றி, நுஸ்ரத், கலைமலர், சிந்தாமணி, பிரியநிலா, ஞானம், சமாதானம், The Sun, The Island, Daily News, Sunday Observer, Sunday Tims, Al-Islam, The Leaner’s Digest, Haveeru, Spectrum (மாலைதீவு)Muslim Heralt (ஹொங்கொங) இலங்கை ஒலிபரப்புக்கூட்டுத்தாபன தமிழ் முஸ்லிம் சேவை நிகழ்ச்சிகள், ரூபவாஹினி.

வெளியிட்டுள்ள நூல்கள்
---------------------

இவர் இதுவரை ஒன்பது நூல்களை எழுதி வெளியிட்டுள்ளார். 

* 'வாசமில்லா மலரிது' (சிறுகதைத் தொகுதி) – 1985
* நபி பெருமானின் நல்லுரைகள் (40 ஹதீஸ் கவிதைகள்) - 1989
* ரமழான் நோன்பு – ஓர் ஆய்வு – 1993
* சப்ரகமுவ முஸ்லிம்களின் கலை, கலாசார பாரம்பரியங்கள். (ஆய்வு நூல்) - 2005
* யார் நயவஞ்சகர்கள்? – 1993 (மொழி பெயர்ப்பு)
* மகாநாயக்கா தேரோவுக்கு ஒரு பகிரங்கக் கடிதம் - 1994 (மொழிபெயர்ப்பு)
* பிறை பார்ப்பதில் வானியல் விஞ்ஞானத்தின் பங்கு – 1992 (மொழிபெயர்ப்பு)
* Stories For Young Children - 2004
* Peace Flower (Poems) - 2010

சஞ்சிகை ஆசிரியர்
----------------

* 1980ம் ஆண்டு முதல் ‘கலைமலர்’ எனும் பெயரில் சஞ்சிகையொன்றை வெளியிட்டார். இச்சஞ்சிகை 8 இதழ்கள் வெளிவந்தன.

**ஆங்கில மொழி மூலம்**
எம்.வை.எம். மீஆத் அவர்கள் ஆங்கில மொழி மூலமாகவும் இரண்டு சஞ்சிகைகளை வெளியிட்டுள்ளார்.

* The Leaner’s Digest
* Smiling English

பெற்ற விருதுகள்
---------------

* ‘பத்ருல் உலூம்’ (அறிவின் மாமதி) 1993ஆம் ஆண்டில் முஸ்லிம் சமய கலாசார அமைச்சு .
* 'கலாபூசணம்' 2004ஆம் ஆண்டில் இலங்கை அரசு

வெளி இணைப்புகள்
---------------

* நம்மவர்கள்- பாகம் 03 - புன்னியாமீன்
[*தொடர்பிழந்த இணைப்பு*]
* முத்துக்கமலம் இணைய இதழில் எம். வை.எம். மீஆத் குறிப்புகள் பரணிடப்பட்டது 2016-03-04 at the வந்தவழி இயந்திரம்
**எம். வி. சிதம்பரம்** (*M V CHIDAMBARAM*) என்பது இந்தியாவைச் சேர்ந்த ஒரு பயணிகள் கப்பல் ஆகும். 1966 இல் கட்டப்பட்ட இக்கப்பல் 174 மீட்டர் நீளமும், 24 மீட்டர் அகலமும் கொண்டது. 7020 தொன் எடை கொண்ட கப்பலானது. பயணிகளையும் பொருட்களையும் ஏற்றியபிறகு 17,226 தொன் எடையுள்ளதாக இருக்கும். 

இக்கப்பலானது 1985 பெப்ரவரியில் சிங்கப்பூரில் இருந்து சென்னை நோக்கி வந்து கொண்டிருந்தது. கப்பலில் 700 பயணிகளும், 150 பணியாளர்களும் இருந்தனர். சென்னையில் இருந்து 180 மைல் தொலைவில் கப்பல் வந்து கொண்டிருந்தபோது, இரண்டாம் வகுப்பு பயணிகள் அறையில் தீவிபத்து ஏற்பட்டது. இந்த தீ 12 மணிநேரத்தில் கட்டுக்குள் கொண்டுவரப்பட்டது. என்றாலும் தீயாலும், மூச்சுத் திணறியும், நெரிசலில் சிக்கியும் 18 பேர் இறந்தனர், 16 பேர் வரையில் காணாமல் போயினர், என்று அப்போது தகவல்கள் வெளியாயின. இறுதியில் மொத்தம் 28 பேர் இறந்தார்கள் என தெரியவந்தது. இந்த விபத்து குறித்து ஆராய்ந்த தடய அறிவியல் நிபுணன் முனைவர் பி. சந்திரசேகரன் இந்த தீவிபத்தானது முதலில் உணவுக் கூடத்தில் ஏற்பட்டுள்ளது. அது புகைப் போக்கி அருகே பதுக்கி வைக்கபட்டிருந்த நைலான் துணிகளில் பற்றி, பின்னர் புகைப்போக்கி குழாய் வழியே இரண்டாம் வகுப்பு பயணிகள் அறைக்கு பரவி உயிரிழப்பை ஏற்படுத்தியது என கண்டறிந்தார்.

குறிப்புகள்
-----------

1. ↑  BalticShipping.com. "BalticShipping.com". *www.balticshipping.com* (ஆங்கிலம்). 2021-08-22 அன்று பார்க்கப்பட்டது.
2. ↑  "A sticken passenger liner, charred and perhaps badly damaged..." *UPI* (ஆங்கிலம்). 2021-08-22 அன்று பார்க்கப்பட்டது.
3. ↑  Reuters (1985-02-15). "18 Dead on Indian Ship". *The New York Times* (ஆங்கிலம்). 2021-08-22 அன்று பார்க்கப்பட்டது.
4. ↑  கிரிமினல்கள் ஜாக்கிரதை -13, கட்டுரைத் தொடர், தடய அறிவியல் நிபுணர் டாக்டர் பி. சந்திரசேகரன், கல்கி, 29. அக்டோபர், 2000
**சென் ஜியா'எா்** (Chen Jia'er சீனம்: 陈佳洱; October 1, 1934 - ) என்பவா் ஒரு சீன அணுசக்தி இயற்பியலாளர், ஒரு முடுக்கி இயற்பியலாளர் மற்றும் சீன அகாடமி ஆஃப் சயின்சஸ் (CAS) ஒரு கல்வியாளர் ஆவார்.

சென் 1934-ல் -ஷாங்காய் நகரத்தில் பிறந்தாா். 1954-ல் வடகிழக்கு சீனா, சாங்சன்-ல் உள்ள பீப்புள் பல்கலைக்கழகத்தில் (தற்போது ஜிலின் பல்கலைக் கழகம்) தன்னுடைய இயற்பியல் பட்டப்படிப்பை முடித்தாா். பெக்கிங் பல்கலைக் கழகத்தில் தொழில்நுட்ப இயற்பியல் துறையில் 1955 முதல் ஆசிாியராக பணிபுாிந்து பின்னா் அத்துறையின் துணை முதல்வராக பதவி உயா்த்தப்பட்டாா்.

பிாிட்டிஷ் ராயல் சொசைட்டி அவரை அழைத்து ஆக்ஸ்போா்டு பல்கலைக்கழக அனுக்கரு இயற்பியல் துறையில் 1963 முதல் 1965 வரை visiting scientist - ஆக நியமிக்கப்பட்டாா்.  மேலும் அவா் அங்கு ரூதா்ஃபோா்டு உயா் ஆற்றல் நிறுவனத்தில் தொடா் நிலைமின்னியல் முடுக்கி மற்றும் சின்க்தரோட்ரான் முடுக்கிகளைப் பற்றி ஆராய்ந்தறிந்தாா்.

1982 முதல் 1984 வைர SUNY, ஸ்டோனி புரூக் மற்றும் லாரன்ஸ் பொ்க்லே ஆய்வகத்தில் வருகை விஞ்ஞானியாக பணியாற்றினாா்.  ஆகஸ்ட் 1984-ல் பெக்கிங் பல்கலைக்கழகத்தின் அறிவுப் பகுதியின் தலைவராகவும் மற்றும் துணைத் தலைவராகவும் ஆனாா்.  மேலும் அவா் PKU-வில் உள்ள துகள் இயற்பியல் நிறுவனத்தின் இயக்குநராக நியமிக்கப்பட்டாா்.  நவம்பா் 1993-ல் CAS-ல் சீன அறிவியல், கணித மற்றும் இயற்பியல் கலைக்கழகத்தின் வளா்ச்சிக்குழு  அங்கத்தினராக தோ்ந்தெடுக்கப்பட்டாா். சென் ஆகஸ்டு 1996 முதல் டிசம்பா் 199 முடிய பெக்கிங் பல்கலைக்கழகத்தின் தலைவராக பணியாற்றினாா். 1998-ல் ஆசிய - பசிபிக் இயற்பியல் கழகத்தின் தலைவரானாா். டிசம்பா் 1999-ல் சீனாவின் தேசிய இயற்கை அறிவியல் நிறுவனத்தின் இயக்குனா் ஆனாா்.

சான்றுகள்
---------

1. ↑  Rasgotra, M. (2007). *The new Asian power dynamic*. SAGE. பக். 184. பன்னாட்டுத் தரப்புத்தக எண்:978-0-7619-3572-8. .
**கந்தகாக்சிசனேற்றம்** (Sulfoxidation) என்பது வேதியலில் இரண்டு வெவ்வேறு வினைகளைக் குறிக்கிறது. சல்பாக்சிசனேற்றம் என்ற பெயராலும் இவ்வினையை அழைக்கலாம்.

கந்தக டை ஆக்சைடும் ஆக்சிசனும் சேர்ந்த கலவையுடன் ஆல்க்கேன்கள் ஈடுபடும் வினையைக் குறிப்பது முதல் வகை வினையாகும். பரப்பியங்கிகள் எனப்படும் சர்பாக்டண்டுகளை தயாரிக்கப் பயன்படும் ஆல்க்கைல் சல்போனிக் அமிலங்களை உற்பத்தி செய்ய தொழில்துறையில் கந்தகாக்சிசனேற்ற வினை பயன்படுத்தப்படுகிறது. இவ்வினை நிகழ புற ஊதா கதிர்வீச்சு தேவைப்படுகிறது.

RH + SO2 + 0.5 O2 → RSO3H
வினை அதன் இயங்குருபு பொறிமுறைக்கு இணங்க இரண்டாம் நிலைகளையே ஆதரிக்கிறது. பொதுவாக இவ்வினையில் கலவைகள் தயாரிக்கப்படுகின்றன. சில குறைக்கடத்தி-உணர்திறன் விளைபொருள்களும் பதிவாகியுள்ளன.

தயோ ஈதரை சல்பாக்சைடாக மாற்றும் ஆக்சிசனேற்ற வினை மற்றொரு வகை கந்தகாக்சிசனேற்ற வினையாகும்.

R2S + O → R2SO
இவ்வினையில் குறிப்பாக ஐதரசன் பெராக்சைடு ஆக்சிசனுக்கான மூலமாகச் செயல்படுகிறது. 
.

மேற்கோள்கள்
-----------

1. ↑  Kosswig, Kurt (2005), "Sulfonic Acids, Aliphatic", *Ullmann's Encyclopedia of Industrial Chemistry*, Weinheim: Wiley-VCH, doi:10.1002/14356007.a25\_503
2. ↑  Parrino, Francesco; Ramakrishnan, Ayyappan; Kisch, Horst (2008). "Semiconductor-Photocatalyzed Sulfoxidation of Alkanes". *Angewandte Chemie International Edition* **47** (37): 7107–7109. doi:10.1002/anie.200800326. பப்மெட்:18683178.
3. ↑  Srour, Hassan; Le Maux, Paul; Chevance, Soizic; Simonneaux, Gérard (2013). "Metal-Catalyzed Asymmetric Sulfoxidation, Epoxidation and Hydroxylation by Hydrogen Peroxide". *Coordination Chemistry Reviews* **257** (21–22): 3030–3050. doi:10.1016/j.ccr.2013.05.010. .
**வட்டாராதனை (Vaddaradhane)** என்பது கன்னடத்தின் முதல் உரைநடை நூலாகும். இதை சிவகோட்டாச்சார் என்பவர் எழுதினார். இது பத்தொன்பது கதைகள் உள்ளடங்கிய நூலாகும். இது ஹரிசேனரின் பிரஹாத்கதாகோசாவை அடிப்படையாகக் கொண்டது.

விளக்கம்
--------

இது சரவணபெலகுளாவுக்கு வந்த பத்திரபாகுவின் வாழ்க்கை பற்றி விரிவாக கூறுகிறது. இந்த நூல் 9 ஆம் நூற்றாண்டைச் சேர்ந்ததாக கருதப்படுகிறது. ஆனால் சில அறிஞர்கள் இது அதற்கும் முந்தைய ஆறாவது நூற்றாண்டைச் சேர்ந்த்து என்கின்றனர். அகச்சான்றுகளின் அடிப்படையில் சிவாக்கோதிய்யா, நவீன கர்நாடகத்தின் பெல்லாரி மாவட்டத்தில் உள்ள கோகலியாவைச் சேர்ந்தவராக இருக்கலாம் என கருதப்படுகிறது.

இதில் உள்ள 19 கதைகளின் பட்டியல்

1. சுகுமார சுவாமியின் கதை
2. சுகாசுசுலா சுவாமியின் கதை
3. கஜகுமாரா
4. சாந்தகுமார இளவரசன்
5. அன்னி கவ்ருதா
6. பத்ரபாவு பத்ர்ராரா
7. லலிதகதே
8. தர்மகோசா
9. ஸ்ரீதின்னியா பத்ராரா
10. விருஷப சேன பத்தரரா
11. கர்த்தகா ரிஷி
12. அபய கோஷ ரிஷி
13. வித்யுத்சோர ரிஷி
14. குருதாதா பட்டராரா
15. சில்லடா புத்ரா
16. தண்டகா ரிஷி
17. மஹேந்ரதத்தாச்சாரியனந்த்
18. சணக்ய ரிஷி
19. விருஷபாசேனர் ரிஷி

குறிப்புகள்
-----------

1. ↑   Sahitya Akademi (1992), p. 4027

மேற்கோள்கள்
-----------

* Shivakotiacharya Virachita Vaddaradhaane, D L Narshimachaar(M A), Sharada Mandira Krishnarajapuram, Mysore
* Various (1992). *Encyclopaedia of Indian literature*. Sahitya Akademi. பன்னாட்டுத் தரப்புத்தக எண்:81-260-1221-8.
6°56′56″N 80°32′24″E﻿ / ﻿6.94889°N 80.54000°E﻿ / 6.94889; 80.54000

**வட்டவளை** இலங்கையின் மத்திய மாகாணத்தின் நுவரெலியா தேர்தல் மாவட்டத்தில் அட்டன் நகரில் இருந்து 20 கிலோமீட்டர் தொலைவிலும் கினிகத்தனை நகரில் இருந்து 15 கிலோமீட்டர் தொலைவிலும் அமைந்துள்ள ஒரு நகரமாகும். இது அவிசாவளை நகரையும் நுவரெலியா நகரையும் இணைக்கும் ஏ-7 பெருந்தெருவில் அமைந்துள்ளது. மகாவலி கங்கையின் நீரேந்துப் பகுதியில் இது அமைந்துள்ளது. இந்தியத் தமிழர்கள் பெரும்பான்மையாக உள்ள ஒரு நகரமாகும். இதன் அரசியல் நிர்வாகம் அம்பகமுவா வட்டார அவையால் மேற்கொள்ளப்படுகிறது. வட்டவளை என்பது சூழப்பட்ட தாழ்வன பகுதி எனச் சிங்கள மொழியில் பொருள்படும். இங்கு வாழும் பெரும்பான்மையான மக்கள் தேயிலைத் துறை சார்ந்த தொழில்களில் ஈடுபட்டு வருகின்றனர். 

வட்டவளை இலங்கை தொடருந்து வலையமைப்பின் கொழும்பு-பேராதனை-பதுளை பாதையில் கல்படை, றொசல்லை தொடருந்து நிலையங்களுக்கிடயே அமைந்துள்ளது. வட்டவளையில் வட்டவளை, மேல் வட்டவளை என இரண்டு தொடருந்து நிலையங்கள் அமைந்துள்ளன. இதில் கண்டி திசையிலிருந்து பயணிக்கும் போது முதலாவதாக அமைந்துள்ள வட்டவளை தொடருந்து நிலையம் பெரியதாகும். அடுத்ததாக அமைந்துள்ள மேல் வட்டவளை நிலையம் வட்டவளை நகருக்கு அண்மையாக அமைந்துள்ளது. பொடிமெனிகே, உடரடமெனிகே என்ற பெயருடைய தொடருந்துகள் இந்நகரைக் கடந்து செல்கின்றன.

ஆதாரம்
------

* அமைவிடம் பற்றிய தகவல்கள்

  



|  |  |  |
| --- | --- | --- |
| * பா
* உ
* தொ
 | **இலங்கை மத்திய மாகாணத்தில் உள்ள நகரங்கள்** | {{{படிம தலைப்பு}}} |
| மாநகரசபைகள் | கண்டி | மாத்தளை | நுவரெலியா |
| நகரசபைகள் | நாவலப்பிட்டி | கம்பளை | கடுகண்ணாவை | வத்தேகாமம் | அட்டன் - டிக்கோயா | தலவாக்கலை - லிந்துலை | உடதலவின்ன |
| சிறு நகரங்கள் | அக்குரணை | கினிகத்தனை | குண்டசாலை | கொட்டகலை | தெல்தோட்டை | தொழுவை | பன்விலை | பேராதனை | மினிப்பே | வட்டவளை | இரம்படை | புசல்லாவை | உலப்பனை | பொகவந்தலாவை |
**ஜெய்சல்மர் நாட்டுப்புற அருங்காட்சியகம்** (*Jaisalmer Folklore Museum*) என்பது இந்திய மாநிலமான இராசத்தானில் உள்ள ஜெய்சல்மேரில் உள்ள மெஹர் பாக் தோட்டத்தில் உள்ள கார்சிசர் ஏரியின் கரையில் அமைந்துள்ள ஒரு இயற்கை வரலாற்று அருங்காட்சியகம் ஆகும்.

விளக்கம்
--------

ஜெய்சல்மர் நாட்டுப்புற அருங்காட்சியகம் என். கே. சர்மாவால் நிறுவப்பட்டது. நாணயங்கள், பழைய ஓவியங்கள், கலைப்பொருட்கள் மற்றும் கையெழுத்துப் பிரதிகள் போன்ற பொருட்களில் என். கே. சர்மாவுக்கு இருந்த ஆர்வத்தின் காரணமாக, நாட்டுப்புற அருங்காட்சியகத்திற்கு வரலாற்றுப் பொருட்களைப் பெரிய அளவில் சேகரிப்பது இவருக்கு எளிதாக இருந்தது. இராசத்தான் பாலைவனப் பகுதியின் வரலாறு தொடர்பான பல்வேறு இடங்களிலிருந்து பல பொருட்கள் சேகரிக்கப்பட்டன. சுற்றுலாப் பயணிகளின் வசதிக்காக, ஜெய்சால்மரின் செழுமையான பாரம்பரியத்தையும் அதன் வரலாற்றையும் காட்சிப்படுத்த, இந்த அருங்காட்சியகம் பல்வேறு பிரிவுகளாகப் பிரிக்கப்பட்டுள்ளது. இந்த அருங்காட்சியகத்தில் புகைப்படப் பிரிவு, உடைகள், புதைபடிவங்கள், குதிரைகள் மற்றும் ஒட்டகங்களின் ஆபரணங்கள், நகைகள், ஓவியங்கள் எனப் பல்வேறு பிரிவுகள் உள்ளன. இசைக்கருவிகள் மற்றும் பாரம்பரிய நடனங்களின் காணொலிகளை இந்த அருங்காட்சியகத்தில் காணலாம்.

அருங்காட்சியகத்தினை பார்வையாளர்கள் காலை 08.00 மணியிலிருந்து மாலை 06.00 மணி வரைக் காணலாம். அருங்காட்சியகத்தைப் பார்வையிட நுழைவுக் கட்டணம் உண்டு.

மேற்கோள்கள்
-----------

1. ↑  "Folklore Museum Jaisalmer".
2. 1 2 3  "Top things to do in and around Jaisalmer". *Times of India Travel*. 2019-01-03 அன்று பார்க்கப்பட்டது.

வெளி இணைப்புகள்
---------------

* அதிகாரப்பூர்வ இணையதளம்
ஒளிர்திரை(Fluoresent screen ) என்பது நோயறிகதிரியல் துறையில் பயன்படுகின்ற ஒரு முக்கியமான கருவியாகும்.வலுவூட்டும் திரை Intensifying Screen ) எக்சு கதிர் படம் எடுக்கும் போது படத்தாள் Cassette Box ) பெட்டில் பயன்படுத்தப் படுகிறத. கோட்பாட்டளவில் ஒளிர்திரை வலுவூட்டும்திரையும் ஒன்றுபோலவே உள்ளன.மருத்துவத்துறையில் காலத்தின் அருமை கருதி உடனேயே நோயாளியின் நிலையினை தெரிந்து கொள்ள வேண்டியது தேவைப்படலாம்.இதற்காக ஒளிர்திரையில் ஆய்வுகள் மேற்கொள்ளப்படுகின்றன. இங்கு உள் உறுப்புகளின் இயக்கத்தினையும் கூட பார்க்கமுடியும்.கதிர்பட முறையினைவிட ஒளிர்திரையில் ஆய்வது அதிக கதிர் ஏற்பளவினை நோயாளிக்கும் பணியில் உள்ள அனைவருக்கும் கொடுக்கும்.ஒளிர் திரையானது சீரான ஓர் அட்டையில் உடனொளிர் பண்புடைய சிங் சல்பேட்,கேட்மியம் சிங் சல்பேட் போன்றவை பசை போன்ற வடிவில் சீராக பூசப்பட்டு இருக்கும்.நோயாளினைக் கடந்துசெல்லும் கதிர்கள் இத் திரையில் விழுந்து படத்தினைக் கொடுக்கிறது.திரையினையும் தாண்டி கதிர்கள் வெளிப்படக் கூடும் இக்கதிர்களைத் தடுக்க மெல்லிய ஈயம் கலந்த கண்ண1டி உள்ளது. இது மருத்துவரை வெளிப்படும் கதிர்களில் இருந்து பாதுகாக்கிறது.திரையிலிருந்து வெளிப்படும் கதிர்கள் கண்களால் எளிதில் உணரும் வகையில் இருக்க வேண்டும்.அதற்கு ஏற்றவாற உடனொளிர் பொருட்கள் தேர்வு செய்யப்படுகின்றன இங்கு படம் மஞ்சள் பச்சை நிறத்தில் இருப்பது நல்லது.

```
 ஆனால் வலுவூட்டும் திரையில் ,அதிலிருந்து வெளிப்படும் கதிர்கள் படத்தாளில்எளிதில் வினைப்பட்டு படத்தினைக் கொடுக்கும் வண்ணம் இருத்தல் வேண்டும்.படத்தாள் இளம் நீலநிறத்திற்கு அதிக உணர்திறனுடையதாக உள்ளன.
  கதிர்படம் எடுக்கும் போது, படத்தில் தெளிவின்மை குறைவாக இருத்தல் வேண்டும்.இதற்கு திரையில் பயன்படுத்தப் படும் உடனொளிர்தலை தோற்றுவிக்கும் படிகங்கள் சிறிதாக இருக்க வேண்டும்.அப்போது தெளிவான படிகம் கிடைக்கிறது.ஆனால் ஒளிர்திரையில் தெளிவான ஒளிமயமான படிமம் வேண்டும் இதற்கு திரையிலுள்ள படிகங்கள் பெரிதாக இருக்க வேண்டும்.
   ஒளிர்திரையில் பின்னும் ஒளிர்தல் பண்பு இருத்தல் கூடாது.இருப்பின் இயங்கும் நிலையிலுள்ள உறுப்புகளை தெளிவாக ஆராயமுடியாது.ஆனால் வலுவூட்டும் திலையில் சிறிது பின்னும் ஒளிர்தல் பண்பு இருந்தாலும் பாதிப்பு ஏதுமில்லை.மேலும் படத்தில் ஒப்புமை அதிகரிக்கும்.சிங் சல்பைட், சிங் கேட்மியம் சல்பைட் ஒளிர்திரையில் பயன்படுத்தப்படுகிறது.இதில் பச்சை வண்ணக்கதிர்கள் வெளிப்படுகின்றன.
   கேல்சியம் டங்சுடேற்று( ) லெட்சல்பேற்று ( ) வலுவூட்டும் திரையில் பயனாகிறது.இவை நீலவண்ண ஒளியினை கொடுக்கிறது.
   மேலே வலுவூட்டும் திரைக்கும் ஒளிர்திரைக்கும் உள்ள சில ஒப்புமைகள் விளக்கப்பட்டுள்ளன.
     
  
  
  
  
  
  
  
  பகுப்பு-கதிரியல்.
  உதவி-பி.ஏ.ஆர்.சி.குறிப்பு
```
**ஒசி அபேகுணசேகரா** (*Ossie Abeyagunasekera*, 7 ஆகத்து 1950 - 9 நவம்பர் 1994) இலங்கையின் முன்னாள் நாடாளுமன்ற உறுப்பினரும் இலங்கை மக்கள் கட்சியின் தலைவரும் ஆவார். இவர் 1994 அரசுத்தலைவர் தேர்தலில் காமினி திசாநாயக்காவை ஆதரித்து கொழும்பில் இடம்பெற்ற தேர்தல் பிரசாரக் கூட்டத்தில் தமிழீழ விடுதலைப் புலிகள் மேற்கொண்ட தற்கொலைத் தாக்குதலில் கொல்லப்பட்டார். இவர் கொழும்பு ஆனந்தா கல்லூரியின் முன்னாள் மாணவர் ஆவார்.

1986 ஆம் ஆண்டில் ஒசி அபேகுணசேகரா விஜய குமாரணதுங்கவுடன் இணைந்து விடுதலைப் புலிகளுடன் பேச்சுவார்த்தையில் ஈடுபட்டு போர்க்கைதிகளாக வைக்கப்பட்டிருந்த இலங்கை இராணுவத்தினரை விடுவித்தார். விஜய குமாரதுங்க 1988 ஆம் ஆண்டில் சுட்டுக் கொல்லப்பட்டதை அடுத்து குமாரதுங்க ஆரம்பித்த இலங்கை மக்கள் கட்சியின் தலைவரானார். ஒசி அபேகுணசேகரா ஐக்கிய சோசலிசக் கூட்டமைப்பு என்ற அரசியல் கூட்டணியை நிறுவி 1988 அரசுத்தலைவர் தேர்தலில் போட்டியிட்டு 235,719 (4.63%) வாக்குகளைப் பெற்றார்.

ஒசி அபேகுணசேகராவின் தந்தை ஏ. டபிள்யூ. ஏ. அபேகுணசேகரா என்பவரும் ஓர் அரசியல்வாதி ஆவார். துறைமுக ஆணையத்தின் தலைவராகப் பணியாற்றியவர். 1960களில் இலங்கை கம்யூனிஸ்ட் கட்சித் தலைவர் பீட்டர் கெனமனை எதிர்த்துப் போட்டியிட்டு வெற்றி பெற்றவர். இவர் மும்பையில் இடம்பெற்ற ஒரு விமான விபத்தில் கொல்லப்பட்டார்.

மேற்கோள்கள்
-----------

1. ↑  "Biographyon Ossie".
2. ↑  Jane's Sentinel examines the success of the LTTE in resisting the Sri Lankan forces

வெளி இணைப்புகள்
---------------

* The 2nd landing of parachute
ஒக்கூர் மாசாத்தனார் சங்ககாலப் புலவர்களில் ஒருவர். இவரது பாடல்களாகச் சங்கநூல்களில் இரண்டு மட்டும் உள்ளன. அவை: அகநானூறு 14, புறநானூறு 248 ஆகியவை.

பாடல் தரும் செய்தி
------------------

பிரிந்திருக்கும் தலைவனிடம் பாணன் தலைவியின் துயர நிலையை வெளிப்படுத்துகிறான். காயாம் பூக்கள் நீல நிறத்தில் உதிர்ந்து கிடக்கும் முல்லை நிலத்தில் சிவப்பு நிற மூதாய்ப் பூச்சிகள் மேய்கின்றன. மேய்ந்துகொண்டிருக்கும் ஆண்மான் பெண்மானைத் தழுவிக்கொண்டு விளையாடுகிறது. ஆனிரைகள் இல்லம் திரும்பும் மாலை வேளை இது. இந்த வேளையில் பிரிந்திருக்கும் என் காதலர் என்னைப்பற்றி நினைப்பாரா என்று தலைவி தன்னிடம் வினவியதாகப் பாணன் தலைவனிடம் தெரிவிக்கிறான். பாணன் கூறியது கேட்ட தலைவன் தலைவியிடம் வந்து சேர்கிறான்.

தாபத நிலையை விளக்குகையில் கணவனை இழந்து கைம்மை நோன்பிருக்கும் ஒருத்தி ஒரு நாளைக்கு ஒரு வேளை மட்டுமே உணவு உண்பதாகவும், அதுவும் அல்லி இலையில் உணவை வைத்து உண்பதாகவும் இவர் குறிப்பிடுகிறார். இந்தக் கைமைக் கோலத்துப் பெண் இவளது இளமைக் காலத்தில் இவள் அணியும் தழையாடையில் கோக்கப்பட்டு அழகுடன் திகழ்ந்த இந்த இந்த அல்லி இலை இப்போது உணவு உண்டபின் தூக்கி எறியும் எச்சில் இலையாக மாறிவிட்டதே என்று புலவர் கலங்குகிறார்.

மேற்கோள்
--------

1. ↑  அகநானூறு 14
2. ↑  புறநானூறு 248
**கொல்லிமலை கொல்லிப்பாவை கோயில்** என்பது நாமக்கல் மாவட்டம் கொல்லிமலையில் அமைந்துள்ள அம்மன் கோயிலாகும்.  இந்த அம்மன் எட்டு கைகளுடன் காட்சிதருவதால் எட்டுக்கையம்மன் என்றும் அழைக்கின்றனர். பூஞ்சோலை என்ற கிராமத்தில் இருந்து நடைபயணமாக சென்று இக்கோயிலுக்கு செல்ல வேண்டும்.

சொல்லிலக்கணம்
-------------

கொல்லுகின்ற பாவை என்பதால் கொல்லிப்பாவை என்ற பெயர் வந்தது.

தலவரலாறு
--------

கொல்லிமலையில் தேவர்களும், மகரிசிகளும் தவமிருந்த போது அசுரர்களால் துன்பம் நேரிட்டதாகவும், அதை தடுக்க தேவரான விஷ்வகர்மா ஒரு பெண் சிலையைடச் செய்தார். அதற்கு உயிர் கொடுத்த தேவர்கள், அந்தப் பெண்ணின் வசீகரித்தில் மயங்கி வருகின்ற அரக்கர்களை அம்பிகை எட்டுகளைக் கொண்டு கொன்றாள்.

மூலவர்
------

கொல்லிப்பாவை எட்டுக்கைகளுடன் காட்சிதருகிறார். எப்போதுமே சந்தனக்காப்பில் மட்டும் காட்சிதருகிறார்.

செல்லும் வழி
------------

நாமக்கலிருந்து கொல்லிமலை அறப்பள்ளீஸ்வரர் கோயிலுக்கு செல்லும் வழியில், பேருந்து நிறுத்ததிலிருந்து இரண்டு கிலோமீட்டர்கள் நடைபயணமாக செல்லவேண்டும்.

இவற்றையும் காண்க
----------------

* கீரம்பூர் எட்டுக்கை அம்மன் கோயில்

ஆதாரங்கள்
---------

1. ↑  "-தீமைகளைக் கொன்று நல்லவர்களைக் காக்கும் கொல்லிப்பாவை - சுகந்தன் - நக்கீரன் தளம் 01-07-09". 2012-07-22 அன்று மூலம் பரணிடப்பட்டது. 2016-07-11 அன்று பார்க்கப்பட்டது.
2. ↑  அருள்மிகு அரப்பள்ளீசர் கோயில் - தினமலர் கோயில்கள்
3. ↑  "தீய சக்திகளை சாம்பலாக்கும் கொல்லிப்பாவை - தினகரன் :2013-12-11". 2015-01-23 அன்று மூலம் பரணிடப்பட்டது. 2016-07-11 அன்று பார்க்கப்பட்டது.

வெளி இணைப்புகள்
---------------
கொல்லிமலை மாசி பெரியசாமி கோயில்
**கொல்லிமலை மாசி பெரியசாமி கோயில்** என்பது நாமக்கல் மாவட்டம் கொல்லிமலையில் மாசிக் குன்றில் அமைந்துள்ள நாட்டார் தெய்வமான மாசி பெரியசாமி கோயிலாகும். இக்கோயிலில் சிறிய குடிசையில் மாசி பெரியசாமி கற்சிலை அமைக்கப்பட்டுள்ளது. எதிரே ஒரு கம்பமும், உயரமான கல்விளக்குத் தூணும் அமைந்துள்ளது. மாசி பெரியசாமி கோயிலின் வலது புறத்தில் மாசி கருப்புசாமி கோயிலும் அதனருகே குதிரை வாகனமும் அமைக்கப்பட்டுள்ளது. 

இந்தப் பெரியசாமியை கொல்லிமலையின் அடிவாரத்தில் மலையாளிகள் மட்டும் வழிபட்டு வந்ததாக ஓமாந்தூர் தல புராணம் கூறுகிறது. 

கோயிலுக்கு வெளியே வேல்களில் கோழி குத்துதல் எனும் சடங்கிற்காக பல கோழிகள் உயிரோடு குத்தி வைக்கப்பட்டுள்ளன. இக்கோயில் கொல்லிமலையில் அரப்பள்ளீசுவரர் கோயிலுக்கும் மேலாக உயரத்தில் அமைந்துள்ளது. இக்கோயிலுக்கு செல்ல சரியான மலைப்பாதை அமைக்கப்படவில்லை. எனவே இக்கோயிலுக்கு செல்வதற்கு மழைநீர் கீழிருக்கும் பாதையில் ஏறிச் செல்கின்றனர்.

ஆதாரங்கள்
---------

1. ↑  அருள்மிகு மாசிப்பெரியசாமி திருக்கோயில்

வெளி இணைப்புகள்
---------------

* உயிருடன் கோழியை வேலில் குத்தி நேர்த்தி கடன் செலுத்தும் கொல்லிமலை பெரியசாமி பரணிடப்பட்டது 2013-09-22 at the வந்தவழி இயந்திரம்
**நெட்டி மாலை** என்பது மாடுகளை அலங்கரிக்கப் பயன்படுத்தப்படும் ஒரு மாலை ஆகும். இது தைப்பொங்கலுக்கு மறுநாளான மாட்டுப்பொங்கல் அன்று மாடுகளை குளிப்பாட்டி, சிறப்பு பூஜை செய்து அணிவிக்கும் மாலைகளில் ஒன்று.

உருவாக்கம்
----------

பொங்கல் தினத்தில் மாடுகளை அலங்கரிக்க பயன்படும் நெட்டிமாலை தஞ்சை மாவட்டம், திருவிடைமருதூர் அடுத்த திப்பிராஜபுரத்தில் தயாரிக்கப்பட்டுவருகிறது. 100 குடும்பங்களுக்கு மேல் நெட்டி மாலை செய்து வருகின்றனர். இதற்கு தேவையான நெட்டிகோரைகளை திருவாரூர் மாவட்டம் மாவூர், கோவிலூர் மற்றும் தஞ்சை அருகே பூண்டி உள்ளிட்ட பல்வேறு பகுதிகளில் உள்ள குளங்கள் ஏரிகளில் விளைந்துள்ள நெட்டிக்கோரைகளை கூட்டாக ஏலம் எடுத்து அவற்றை அறுவடை செய்துவந்து வெயிலில் உலர்த்தி பின்னர் மேல் தோலை நீக்கி தேவையான அளவுகளில் துண்டு துண்டுகளாக நறுக்கியும், மாலைக்கு தேவையான கருணை, கீழ்குஞ்சம், வில்லை என பல்வேறு வடிவங்களில் நறுக்கி பிரித்தெடுத்து பின்னர் கொதிக்கவைத்த வெந்நீரில் பல்வேறு வண்ண, வண்ண சாயங்களை கலந்து பிரித்தெடுத்த நெட்டிகளை சாயமேற்றி மீண்டும் வெயிலில் காயவைக்கின்றனர். பின்னர் தாழம்பூ நாரில் கோர்த்து மாலைகளாக்குகின்றனர்.

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2015-01-14 அன்று மூலம் பரணிடப்பட்டது. 2017-07-11 அன்று பார்க்கப்பட்டது.
2. ↑
கந்தக இருபுளோரைடு (Sulfur difluoride) என்பது SF2 என்ற மூலக்கூறு வாய்ப்பாடு கொண்ட கந்தகத்தின் ஆலைடு சேர்மம் ஆகும். கந்தக இருகுளோரைடு மற்றும் பொட்டாசியம் புளோரைடு அல்லது பாதரச(II) புளோரைடு இரண்டும் சேர்ந்து வினைபுரிவதால் கந்தக இருபுளோரைடு உருவாகிறது. 

SCl2 + 2 KF → SF2 + 2 KCl
SCl2 + HgF2 → SF2 + HgCl2
கந்தக இருபுளோரைடில் உள்ள F-S-F பிணைப்புகளின் பிணைப்புக் கோணம் 98° மற்றும் S-F பிணைப்புகளின் நீளம் 159 பைக்கோ மீட்டர் என்ற அளவுகளில் காணப்படுகிறது. FSSF3 என்ற அமைப்பில் காணப்படும் சேர்மம் நிலைப்புத்தன்மை இல்லாமல் காணப்படுகிறது. S2F4 இன் இந்தச் சீர்மையற்ற மாற்றீயம், இரண்டாவது SF2 மூலக்கூறின் S-F பிணைப்பில் SF2 நுழைவதால் உருவாகிறது.

ஆக்சிசன் இருபுளோரைடு மற்றும் ஐதரசன் சல்பைடு இரண்டையும் சேத்து வினைபுரியச் செய்வதாலும் இதைத் தயாரிக்க முடியும்.

OF2 + H2S → SF2 + H2O

மேற்கோள்கள்
-----------

1. ↑  Johnson, D. R.; Powell, F. X. (1969). "Microwave Spectrum and Structure of Sulfur Difluoride". *Science* **164** (3882): 950–1. doi:10.1126/science.164.3882.950. பப்மெட்:17775599.
2. ↑  Greenwood, Norman N.; Earnshaw, Alan (1997). *Chemistry of the Elements* (2nd ). Butterworth-Heinemann. பன்னாட்டுத் தரப்புத்தக எண்:0080379419.
**நெடும்பல்லியத்தை** சங்ககாலப் பெண்பால் புலவர்களில் ஒருவர். இவரது பாடல்கள் 2 சங்கப்பாடல் தொகுப்பில் உள்ளன. அவை இரண்டும் அகத்திணையில் மருதத்திணைப் பொருள் மேலவை. அவை குறுந்தொகை 178, 203 ஆகியவை.

பாடல் சொல்லும் செய்திகள்
------------------------

### குறுந்தொகை 178

தலைவனும் தலைவியும் களவு ஒழுக்கத்தில் கூடித் திளைத்தவர்கள். அன்று அவர்களுக்குத் திருமணம் நடந்து முடிந்திருக்கிறது. அன்றும் அவன் அவளைப் பருகத் துடிக்கிறான். இது எப்படி இருக்கிறது?

#### ஆம்பல் பறிப்போருக்கு நீர் வேட்கை

குளத்தில் நீந்தி ஆம்பல் பூக்களைப் பறிப்பர். நீரில் நீந்துவோருக்கு நீர் வேட்கை. தண்ணீர் தாகம். ஆம்பல் பூவின் காம்பு உள்துளை கொண்டது. பூப் பறிப்போருக்குத் தண்ணீர்த் தாகம் வந்துவிட்டால், ஆம்பல் பூவின் காம்பை ஒடித்துக் கலங்கல் இல்லாத நீரில் அந்தக் காம்பின் ஒரு முனையை வைத்து மறுமுனையைத் தன் வாயில் வைத்து நீரைப் பருகுவர். இப்படி எப்போது வேண்டுமானாலும் பருகிக்கொள்ளும் நிலை ஆம்பல் பூப் பறிப்போருக்கு உண்டு. இருந்தும் நீர் பருகத் துடிக்கிறார் என்றால் அது விந்தைதானே!

திருமணம் ஆன பின்னும் தலைவன் தலைவியின் இன்பம் பருகத் துடிக்கிறான் என்றால் அது விந்தைதானே!

### குறுந்தொகை 203

தலைவியின் கண் முன்னர்தான் தலைவன் வாழ்கிறான். இருந்தும் அவன் அவளிடம் வரவில்லை. (அவன் உலர் தூற்றலுக்கு நாணுபவன் போலும்)

#### கடவுள் கண்ணிய பாலோர்

கடவுளை நினைத்துக்கொண்டு உலகியலைப் பிரிந்து வாழ்பவர் (முனிவர்) மனைவி அருகில் இருந்தும் அவளை அனுபவிக்காமல் வாழ்வர். அதுபோலத் தலைவன் வாழ்கிறான்.

தலைவன் வாழும் ஊருக்கும், தலைவி வாழும் ஊருக்கும் இடையில் மலையோ, காடோ இல்லை. இருந்தும் பிரிந்து வாழ்கிறாரே! - தலைவி ஏக்கம்.

மேற்கோள்கள்
-----------

1. ↑  நெடும்பல்லியத்தன் - தமிழ் இணையக் கல்விக் கழகம்

| * பா
* உ
* தொ
சங்க இலக்கியப் பெண்பாற் புலவர்கள் |
| --- |
| 
* அள்ளூர் நன்முல்லையார்
* ஆதிமந்தியார்
* ஒக்கூர் மாசாத்தியார்
* ஓரம்போகியார்
* ஔவையார்
* கழார்க் கீரன் எயிற்றியார்
* காக்கை பாடினியார் நச்செள்ளையார்
* காவற்பெண்டு
* குமுழி ஞாழலார் நப்பசலையார்
* குறமகள் இளவெயினி
* நக்கண்ணையார்
* காமக்கணி பசலையார்
* கச்சிப்பேட்டு நாகையார்
* நெடும்பல்லியத்தை
* பக்குடுக்கை நன்கணியார்
* பூங்கணுத்திரையார்
* பூதபாண்டியன் தேவி பெருங்கோப்பெண்டு
* பேய்மகள் இளவெயினியார்
* பேயனார்
* பேரெயின் முறுவலார்
* பொதும்பில் புல்லாளங் கண்ணியார்
* பொன்முடியார்
* மாற்பித்தியார்
* மாறோக்கத்து நப்பசலையார்
* முள்ளியூர்ப் பூதியார்
* வருமுலையாரித்தி
* வெண்ணிக் குயத்தியார்
* வெண்மணிப் பூதியார்
* வெள்ளிவீதியார்
* வெறிபாடிய காமக் கண்ணியார்

 |
| 
* பகுப்பு
* பாடல்கள்

 |
**நெடுவாற் பராடிகல்லா** (*Paradigalla carunculata*) என்பது நடுத்தர அளவிலான, அதாவது 37 செமீ நீளமான சந்திரவாசிப் பறவையினங்களைச் சேர்ந்த கரிய பறவையினம் ஒன்றாகும். இதன் வால் நீண்டு கூரியதாக இருக்கும். தனித்த நிறமாயுள்ள ஒரு சில சந்திரவாசிப் பறவையினங்களில் ஒன்றான இது பன்னிற அமைப்பைக் கொண்டிருப்பது இதன் சொண்டுக்குக் கீழே மஞ்சள், சிவப்பு மற்றும் இளம் நீல நிறத்திலான தொங்கு சதையிலாகும். இவ்வினத்தின் ஆண், பெண் பறவைகள் உருவமைப்பில் ஒத்திருப்பினும் பெண் பறவை ஒப்பீட்டளவிற் சிறியதாயும் நிறம் மங்கியதாயும் காணப்படும்.

சந்திரவாசிப் பறவைக் குடும்பத்தில் மிகக் குறைவாகவே அறியப்பட்டதான நெடுவாற் பராடிகல்லா இனம் இந்தோனேசியாவின் மேலைப் பப்புவா மாநிலத்தில் அருஃபாக் மலைகளுக்குத் தனிச்சிறப்பானதாகும்.

மேற்கோள்கள்
-----------

* BirdLife International (2004). *Paradigalla carunculata*. *2006 ஐயுசிஎன் செம்பட்டியல்*. ஐயுசிஎன் 2006. தரவிறக்கப்பட்டது 9 May 2006. இவ்வினம் ஏன் தீவாய்ப்புக் கவலை குறைந்த இனமாக வகைப்படுத்தப்பட்டுள்ளது என்பதற்கான நியாயப்படுத்தல்களைத் தரவுத்தளம் கொண்டுள்ளது.

வெளித் தொடுப்புகள்
------------------

* BirdLife Species Factsheet பரணிடப்பட்டது 2009-01-05 at the வந்தவழி இயந்திரம்
* ஐயுசிஎன் செம்பட்டியல்
* செந்தரவு நூல் பரணிடப்பட்டது 2006-10-13 at the வந்தவழி இயந்திரம்
**பருயிகுடா** *(Baruihuda)* என்பது இந்தியாவின் மேற்கு வங்காளம் மாநிலத்தில் உள்ள நதியா மாவட்டத்தில் அமைந்துள்ள கிருட்டிணாநகர் உட்கோட்டத்தில் இடம்பெற்றுள்ள கிருட்டிணாநகர் காவல்நிலையத்திற்கு உட்பட்ட ஒரு கணக்கெடுப்பில் உள்ள ஊர் ஆகும்.

புவியியல் அமைப்பு
-----------------

23.37762° வடக்கு 88.48941° கிழக்கு என்ற அடையாள ஆள்கூறுகளில் பருயிகுடா நகரம் பரவியுள்ளது.

மக்கள் தொகையியல்
----------------

இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி பருயிகுடா நகரத்தின் மொத்த மக்கள் தொகை 9,575 ஆகும் இம்மக்கள் தொகையில் 51% பேர் ஆண்கள் மற்றும் 49% பேர் பெண்கள் ஆவர். இம்மக்கள் தொகையில் கல்வியறிவு சதவீதம் 58% ஆகும். இது நாட்டின் தேசிய கல்வியறிவு சதவீதமான 59.5% என்பதைவிட குறைவாகும். மக்கள் தொகையில் ஆண்களில் 58 சதவீதத்தினர் கல்வியறிவு பெற்றவர்களாகவும் பெண்களில் 42 சதவீதம் பேர் கல்வியறிவு பெற்றவர்களாகவும் உள்ளனர். ஆறுவயதிற்குக் குறைவான சிறுவர்கள் 14% அளவில் உள்ளனர்.

மேற்கோள்கள்
-----------

1. ↑  "District Wise List of Statutory Towns". *Census of India 2001, Urban Frame*. Directorate of Census Operations, West Bengal. 2007-09-27 அன்று மூலதளத்திலிருந்து பரணிடப்பட்டது எடுக்கப்பட்டது. 2007-10-06 அன்று பார்க்கப்பட்டது.
2. ↑  "Census of India 2001: Data from the 2001 Census, including cities, villages and towns (Provisional)". Census Commission of India. 2004-06-16 அன்று மூலதளத்திலிருந்து பரணிடப்பட்டது எடுக்கப்பட்டது. 2008-11-01 அன்று பார்க்கப்பட்டது.
சோனி எரிக்சன் **சி905** சோனி 'சி'(சைபர் சொட்) வகையில் உள்ள உயர் நுட்ப கையடக்க தொலைபேசியாகும் அத்துடன் இது முந்திய 'எஸ்'(சனப்சொட்) வகை மற்றும் கே வகை புகைப்படக்கருவியுடன் தொலைபேசிகளை பிரதியிடுவதாக அமைகின்றது. இது சோனி எரிச்சனின் 2008ஆம் ஆண்டிற்கு உரிய சிறந்த தொலைபேசியாக கருதப்படுவதுடன் இது 2008ஆம் ஆண்டு ஐப்பசி 22ஆம் திகதி வெள்ளியிடப்பட்டது. இது கொரியாவிற்கு வெளியில் உற்பத்தி செய்யப்பட்ட முதலாவது 8.1 மெகாபிக்சல் உடன் கூடிய புகைப்பட கருவியுடன் கூடிய கையடக்க தொலைபேசியாகும். அத்துடன் இது உதவி உலக நிலைப்பாடு அமைப்பு , வை-பை ஆகிய செயற்பாடுகளை கொண்டுள்ளது. இதுதான் சோனி எரிச்சனின் முதலாவது டிஎல்என்ஏ மற்றும் ஏற்றி&ற்றி வலை அமைபுடன் வேலை செய்யகூடியதான தொலைபேசியாகும்.
செயற்பாடுகள்
புகைப்படக்கருவி 
• 8.1 மெகாபிக்சல்(3264x2448)
• 16x எண்முறை விரிவாக்கம்
• அசையும் படம் பிடித்தல்

தொடர்பாடல் 
• ப்ளூடூத்
• வை-பை
• உலக நிலைப்பாடு அமைப்பு

ஒலி
• எம்பித்ரீ /ஏஏசி 
• வானொலி
அம்மைப்பு
• நான்கு நிறங்களில் உள்ளது(தங்கம்,சில்வர்,கறுப்பு,சிவப்பு)
• 160MB உள் நினைவகம்
வேறு
தன் இச்சையாக திரும்பக்கூடிய திரையை கொண்டுள்ளது
***ஜெய்சங்கர்*** (*Jaishankar*, 12 சூலை 1938 – 3 சூன் 2000) புகழ் பெற்ற தமிழ்த் திரைப்பட நடிகர் ஆவார். *சங்கர்* என்ற இயற்பெயர் கொண்ட இவருக்கு இவரது முதல் திரைப்படத்தின் இயக்குனர் ஜோசப் தளியத், *ஜெய்* என்ற பெயர்ச் சேர்க்கையை அளித்தார்.

திரைப்படங்கள்
-------------

பட்டதாரியான இவர், 1965-இல் இரவும் பகலும் என்ற திரைப்படத்தில் அறிமுகமானார். இதைத் தொடர்ந்து 200-இக்கும் மேற்பட்ட திரைப்படங்களில் நடித்தார்.
ஜெய்சங்கர் நடிப்பில் வெளியான திரைப்படங்களின் விவரம் பார்க்க, ஜெய்சங்கர் நடித்த தமிழ்த் திரைப்படங்கள்

சக நடிகர்கள்
------------

எம்.ஜி.ஆர், சிவாஜி கணேசன், ஜெமினி கணேசன் முதலியோர் நடித்த அதே கால கட்டத்தில் நடித்தாலும், இவருக்கென ரசிகர்கள் இருந்தார்கள். இவரது சமகால நடிகர்களான முத்துராமன், ரவிச்சந்திரன் போன்றோருடனும் இவர் பல படங்களில் இணைந்து நடித்துள்ளார்.

100இக்கும் மேற்பட்ட திரைப்படங்களில் நடித்த பிறகு, ரஜினிகாந்த் நடித்த முரட்டுக்காளையில் வில்லனாகப் புதிய பரிமாணத்தில் தோன்றி பாராட்டுகளைப் பெற்றார். அதன்பிறகு, பல படங்களிலும் வில்லனாகவும், குணச்சித்திர நடிகராகவும் பரிமளித்தார்.

இரசிகர்கள் அளித்த பட்டப் பெயர்கள்
---------------------------------

ஜெய்சங்கர் சண்டைப் படங்களில் அதிகம் நடித்திருந்தாலும், குடும்பக்கதைகளிலும் அதிகம் நடித்து பெயர் வாங்கினார். பல திரைப்படங்களில் துப்பறிபவராகவும், காவலராகவும் வேடம் ஏற்று நடித்ததால் இவரை *தென்னகத்து ஜேம்ஸ் பாண்ட்* எனவும் *தென்னிந்திய ஜேம்ஸ் பாண்ட்* எனவும் இரசிகர்கள் அழைத்தனர். இவர் பற்பல திரைப்படங்களில் குறைந்த இடைவெளிகளில் தொடர்ந்து நடித்ததால், இவரது படங்கள் வாரம் ஒன்றென வெளிவந்த வண்ணம் இருந்ததன் காரணமாக இவர் 'Friday hero' (வெள்ளிக்கிழமை நாயகர்) எனவும் அழைக்கப்பட்டார்.

பெற்ற விருதுகள்
---------------

* கலைமாமணி விருது

மறைவு
-----

2000-ஆம் ஆண்டு சூன் 3- ஆம் தேதி அன்று, சென்னையில் ஒரு தனியார் மருத்துவமனையில், தனது 62-ஆம் வயதில் ஜெய்சங்கர் மாரடைப்பால் காலமானார். இவரது மறைவிற்கு பின்னர் இவரது மகன் டாக்டர் விஜய் சங்கர், தனது தந்தையின் பெயரில் அறக்கட்டளை ஒன்றைத் துவங்கினார்.

மேற்கோள்கள்
-----------

1. ↑  "Friday Review Chennai / Cinema : Bond of Tamil screen". சென்னை: தி இந்து. 2008-11-07. Archived from the original on 2012-11-09.. பார்த்த நாள்: 2011-05-13.
2. ↑  "CM pays tribute to Jaishankar". 2009-11-27 அன்று மூலம் பரணிடப்பட்டது. 2007-03-31 அன்று பார்க்கப்பட்டது.
3. ↑  "Charitable Trust launched". 2011-09-14 அன்று மூலம் பரணிடப்பட்டது. 2007-03-31 அன்று பார்க்கப்பட்டது.

வெளி இணைப்புகள்
---------------

* ஐ.எம்.டி.பி இணையத்தளத்தில் ஜெய்சங்கர்

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* VIAF
* WorldCat

 |
| தேசிய | 
* United States

 |
சனூரில் உள்ள பெலன்ஜோங் தூண் கிபி 914 இல் வர்மதேவ வம்சத்தின் நிறுவனர் சிறீகேசரி வர்மதேவனால் வெளியிடப்பட்டது. சனூர், பாலி .
 கிழக்கு சாவகத்தில் உள்ள திரோவுலன் அருங்காட்சியகத்தில் உள்ள பெலாஹானில் கண்டுபிடிக்கப்பட்ட விஷ்ணு கருடனை ஏற்றிச் செல்லும் விஷ்ணுவாக சித்தரிக்கப்பட்டுள்ள ஏர்லாங்கா மன்னரின் சிலை.
**வர்மதேவ வம்சம்** ( *Warmadewa dynasty* ), என்பது இந்தோனீசியாவின் பாலி தீவில் இருந்த ஒரு அரச வம்சமாகும்.

வரலாறு
------

வர்மதேவன் என்று அழைக்கப்படும் பல்வேறு மன்னர்கள் ஒருவருக்கொருவர் எவ்வாறு தொடர்புபட்டனர் என்பது பற்றிய தெளிவான தகவல்கள் இல்லை. இந்த சூழலில் "வம்சம்" என்ற சொல் பொதுவாக பரம்பரை பரம்பரை அல்லாமல், அவர்களின் தலைப்புகளில் பொதுவான கூறுகளைப் பகிர்ந்து கொள்ளும் மன்னர்களின் குழுவைக் குறிக்கிறது.

10 ஆம் நூற்றாண்டில் சிறீகேசரி வர்மதேவன் என்பவரால் இந்த வம்சம் நிறுவப்பட்டது என்று நம்பப்படுகிறது. இருப்பினும், இந்த கூற்றுக்கான ஒரே ஆதாரம், பெலன்ஜோங் தூணில் (பி.13) **வர்மதேவன்** என்ற பெயரைப் பயன்படுத்திய முதல் பாலி மன்னர் இவராவார். இவர்தான் வம்சத்தை நிறுவினார் என்பதற்கு வெளிப்படையான சான்றுகள் எதுவும் இல்லை. இவர் அதன் ஆரம்பகால உறுப்பினர் என்பதற்கு மட்டுமே சான்றுகள் இருக்கின்றன. இந்தப் பெயரின் சிறீகேசரி வர்மா என்ற பகுதி மட்டுமே கல்லில் தெளிவாகத் தெரிகிறது. ஆனால் இறுதி உறுப்பு '-தேவா' என அங்கு எழுதப்பட்டதாக யூகிக்கப்படுகிறது. ஆனால் இப்போது அதுவும் தெளிவாக இல்லை.

வம்சம் பல தலைமுறைகளாக செழித்திருந்தது. 6 ஏப்ரல் 1011 தேதியிட்ட அபாங் புரா படூர் ஏ கல்வெட்டில், வர்மதேவன் என்ற தலைப்பைப் பயன்படுத்திய இறுதி ஆட்சியாளர் புகழ்பெற்ற மன்னர் உதயண வர்மதேவனைப் பற்றிய குறிப்புள்ளது. புசாங்கன் கல்வெட்டில் (1041) கொடுக்கப்பட்டுள்ள ஏர்லங்காவின் வாழ்க்கை வரலாற்றின் அடிப்படையில், 1020 முதல் 1040களில் சாவகத்தின் புகழ்பெற்ற மன்னரான ஏர்லங்காவின் தந்தை உதயண வர்மதேவன் என்று பல வரலாற்றாசிரியர்களால் நம்பப்படுகிறது.

சான்றுகள்
---------

1. ↑  Roelof Goris (1965) *Ancient History of Bali*. Denpasar: Udayana University.

குறிப்புகள்
-----------

* Willard A. Hanna (2004). *Bali Chronicles*. Periplus, Singapore. ISBN 0-7946-0272-X.
**வர்ணம்** என்பவர் தமிழக ஓவியர்களுள் ஒருவர். குமுதம், ஆனந்த விகடன் இதழ்களில் ஓவியம் வரைந்துள்ளார். ஆனந்த விகடன் இதழில் சாவி இவரை அறிமுகம் செய்தார். 

புகைப்படம் போல தோற்றம் தருமாறு ஓவியங்கள் வரைவதில் வல்லவராக இருந்துள்ளார். இந்த முறை வாஷ் டிராயிங் என்று அழைக்கப்பட்டுள்ளது. 

வர்ணம் தஞ்சாவூர் மாவட்டம் 'நெய்தவாசலை' சேர்ந்தவர். 

சென்னை ஓவியக் கல்லூரியில் ஓராண்டு படித்தார். சாவி என்பவர் 'வெள்ளி மணி' பத்திரிகையில் ஓவியம் வரைய வாய்ப்பளித்தார். பிறகு குமுதம் இதழில் முப்பது வருடம் வர்ணம் வேலை செய்தார். 'வர்ணம் ஆர்ட் ஸ்கூல்' என்ற பெயரில் தபால் மூலம் சித்திரப் பள்ளியை நடத்திவந்தார்.

சித்திரக் கதைகள்
----------------

* போதுமே சோதனை (குமுதம்),
* புதிருக்குப் பெயர் ரஞ்சனா (குமுதம்),
* காதல் அழைக்கிறது (குமுதம்),
* சேற்றின் சிரிப்பு (குமுதம்),
* ஆறாவது விரல் (குமுதம்),
* தங்கச் சாவி (குமுதம்),
* பதினெட்டாம் நாள் (குமுதம்),
* கண்ணாடி மாளிகை (குமுதம்)

இவற்றையும் காண்க
----------------

* தஞ்சாவூர் ஓவியப் பாணி
* நீர்வர்ணம்
* ஓவியத்தின் வரலாறு
* இந்துக்களின் ஓவியக் கலை மரபு
* சித்தன்னவாசல்

ஆதாரங்கள்
---------

1. ↑  ரசனையின் மொத்த உருவம் சாவி ( சாவி நூற்றாண்டு: 100 தகவல்கள் - பகுதி - 5) விகடன் கவர்ஸ்டோரி 10/08/2016

வெளி இணைப்புகள்
---------------
மாயவரம் பாப்பா என அறியப்பட்ட மாயவரம் சரஸ்வதி அம்மாள்
**மாயவரம் பாப்பா** (பிறப்பு: 03 செப்டெம்பர் 1921 - இறப்பு 17 ஆகஸ்ட் 2013) என பிரபலமாக அறியப்பட்ட மாயவரம் சரஸ்வதி அம்மாள் வாய்ப்பாட்டு, புல்லாங்குழல் சங்கீத வித்வாம்சினி ஆவார். இவர் 1940 களில் சில திரைப்படங்களில் பாடி நடித்துள்ளார். சிறுவயதிலேயே இசையில் வல்லவராக இருந்ததால் அப்போது மாயவரம் பாப்பா என அழைக்கப்பட்டு, அதுவே பிரபலமான பெயராகிவிட்டது.

இளமைக் காலம்
------------

மாயவரம் சரஸ்வதி அம்மாள் ராஜமன்னார்குடி என்ற ஊரில் 1921 ஆம் ஆண்டு செப்டெம்பர் மாதம் 3 ஆம் நாள், ஸ்ரீ் பாலசுப்பிரமணியன், பிரகதாம்பாள் தம்பதியருக்கு மகளாகப் பிறந்தார். இவர்கள் குடும்பம் ஒரு இசைக் குடும்பம் ஆகும். சரஸ்வதி அம்மாள் தமது ஏழாவது வயதில் புல்லாங்குழல் கற்றுக்கொள்ள ஆரம்பித்தார். கீரனூர் பக்கத்திலுள்ள பெருஞ்சேரி என்னுமிடத்தில் வாழ்ந்த ஸ்ரீ் முத்து இவரது குருவாக இருந்தார். பின்னர் மாயவரத்துக்குக் குடிபெயர்ந்து அங்கு ஸ்ரீ் வேணுகோபால ஐயர் என்பவரிடம் வாய்ப்பாட்டும், திருப்பாம்புரம் சுவாமிநாத பிள்ளையிடம் புல்லாங்குழலும் கற்றுக் கொண்டார்.

இசைப் பயணம்
-----------

மாயவரத்தில் இசைக்கச்சேரிகள் செய்து வந்தபின் சென்னை மயிலாப்பூருக்கு குடிபெயர்ந்து அங்கு சுமார் 20 ஆண்டுகள் மாணவர்களுக்கு வாய்ப்பாட்டு, வீணை, புல்லாங்குழல் ஆகிய இசைப் பயிற்சிகள் அளித்து வந்தார்.

விருதுகள்
---------

* 2007 - மயிலாப்பூர் தியாகராஜா சங்கீத வித்வத் சமாஜத்தின் "சங்கீத சேவா நிராத்த" விருது.
* 2011 - விஜய் தொலைக்காட்சியினால் அனைத்துலக பெண்கள் தினத்தையொட்டி "வாழ்நாள் சாதனையாளர்" விருது.
* 2012 - சங்கீத, நாடக அகாதமியின் "தாகூர் புரஸ்கர்" விருது

நடித்த திரைப்படங்கள்
--------------------

* 1942 - கிருஷ்ண பிடாரன்
* 1946 - சகடயோகம்

இறப்பு
------

மாயவரம் பாப்பா 2013 ஆகஸ்ட் 17 ஆம் நாள், திருவான்மியூரிலுள்ள அவரது இல்லத்தில் காலமானார். இறக்கும்போது அவருக்கு வயது 93.

மேற்கோள்கள்
-----------

1. 1 2  "Honouring MAYAVARAM SARASWATHI AMMAL". *rasikas.org* (ஆங்கிலம்). 2 பெப்ரவரி 2009. 2020-01-10 அன்று மூலதளத்திலிருந்து பரணிடப்பட்டது எடுக்கப்பட்டது. 10 ஜனவரி 2020 அன்று பார்க்கப்பட்டது.
2. 1 2 3  கே. பாஸ்கரன் (28 ஆகஸ்ட் 2013). "Mayavaram Saraswathi passes away". *www.kutcheribuzz.com* (ஆங்கிலம்). Archived from the original on 2017-08-01. 10 ஜனவரி 2020 அன்று பார்க்கப்பட்டது.CS1 maint: unfit url (link)
3. ↑  "Akademi award seeks out 91-yr-old flautist". *தி டைம்ஸ் ஆஃப் இந்தியா* (ஆங்கிலம்). 21 ஜனவரி 2012. 2020-01-10 அன்று மூலதளத்திலிருந்து பரணிடப்பட்டது எடுக்கப்பட்டது. 10 ஜனவரி 2020 அன்று பார்க்கப்பட்டது.

வெளி இணைப்புகள்
---------------

* She breathes music - தி இந்து (ஆங்கில) கட்டுரை
* யூடியூபில் புல்லாங்குழல் வாசிக்க கற்பிக்கிறார்
* யூடியூபில் மாலை நேரமிதுவே - கிருஷ்ணப்பிடாரன் (1942) படத்தில் பாடிய ஒரு பாடல்
**Page Module:Hatnote/styles.css has no content.**

பிறபயன்பாட்டுக்கு, மாயா (திரைப்படம்) என்பதைப் பாருங்கள்.
புத்தரின் கருத்துருவைக் காட்டும் தாதுகோபக் கற்பலகை: அரசி மாயா, வெள்ளை யானை தனது வலது பக்கம் நுழைவதைக் கனவு காணல், கிபி 100-300, இளகல் தீப்பாறைக்கற் சிற்பம், பிரித்தானிய அருங்காட்சியகம்
புத்தரை ஈன்றெடுக்க லும்பினி செல்லும் மாயா, எட்டாம் நூற்றாண்டைச் சேர்ந்த போரோபுதூர் சிற்பம்
**மாயா** அல்லது **மகா மாயா**  கவுதம புத்தரின் தாயார். இவரை மகாமாயா, மாயாதேவி என்ற பெயர்களாலும் அழைப்பர். இவர் பண்டைய  நேபாளத்தின் *தேவதகா* வம்சத்தில் பிறந்தார். இவர்  கபிலவத்துவின் மன்னனான சுத்தோதனரை மணந்தார். இவருக்கு லும்பினியில், கௌதமர் பிறந்த ஏழு நாட்களுக்குப் பின்னர் இறந்து விட்டார். கௌதம புத்தரை வளர்க்க, சுத்தோதனர், மாயாவின் தங்கையான மகாபிரஜாபதி கௌதமியை திருமணம் செய்து கொண்டார்.

இதனையும் காண்க
--------------

* மகாபிரஜாபதி கௌதமி
* சாக்கியர்
* கோலியர்

மேற்கோள்கள்
-----------

1. ↑  Maha Maya


|  |  |
| --- | --- |
|  | இது பௌத்தம் தொடர்பான ஒரு குறுங்கட்டுரை. நீங்கள் இதை விரிவாக்கி விக்கிபீடியாவுக்கு உதவி செய்யலாம் |
**போர்னிய பித்தேச்சிரோப்சு** (*பித்தெச்சிரோப்சு ஓதியன்*) என்பது போர்னியோவில் காணப்படும் ஒரு கொறிணி சிற்றினமாகும். இது *பித்தேச்சிரோப்சு* பேரினத்தில் உள்ள ஒரே சிற்றினமாகும். *பித்தேச்சிரோப்சு* என்பது *பிதேச்சேயர்* பேரினத்துடன் நெருங்கிய தொடர்புடையது. மேலும் இந்த பெயர் *பெதேச்சேயர்* எனும் சொல் கிரேக்க மொழியில் *ops* என்பதிலிருந்து பெறப்பட்டது, அதாவது "ஒத்து" எனப்பொருள்படும். இந்த பேரினத்தின் ஒரே சிற்றினம் வடக்கு போர்னியோவில் உள்ள சபாவில் உள்ள தானம் பள்ளத்தாக்கு கள மையத்தில் சுமார் 150 மீட்டர் உயரத்தில் பிடிபட்டது.

விளக்கம்
--------

இது *பிதேச்சேயர்* பேரினத்தில் உள்ள இனங்களைப் போன்றது. நீளமான, அடர்த்தியான, மென்மையான உரோமங்கள் மற்றும் அகலமான பாதங்களைக் கொண்டுள்ளன. உட்புற காது எலும்புகள் மற்றும் செவிப்புலன் புல்லா ஆகியவற்றின் தோற்றத்தால் இவை *பிதேச்சியர்* பேரினத்திலிருந்து வேறுபடுகின்றன.

வாழ்விடம்
---------

*போர்னிய பித்தெச்சிரோப்சு* சாலையோர அடர்த்தியான கொடிகளால் சூழப்பட்ட மரங்களில் காணப்படும். பன்னாடு இயற்கைப் பாதுகாப்புச் சங்கத்தினால் தரவு குறைபாடுள்ள இனங்கள் எனக் பட்டியலிடுகிறது. ஏனெனில் இது பேரினத்தின் ஒரே ஒரு சிற்றினம் இதுவாகும். இந்த சிற்றினம் ஆபத்தில் உள்ளதா இல்லையா என்பதைக் குறிக்க இதன் எண்ணிக்கை அல்லது பரவல் பற்றிய தகவல்கள் எதுவும் இல்லை. எவ்வாறாயினும், இப்பகுதியில் காடுகளின் இழப்பு மற்றும் மனித இடையூறுகள், சீரழிந்த வாழ்விடம் காணப்படுவதால், இந்த சிற்றினம் இத்தகைய இடத்தில் வாழக்கூடிய தகவமைப்பினை ஓரளவு பெற்றிருக்கலாம் எனக் கருதப்படுகிறது.

மேற்கோள்கள்
-----------

1. 1 2  Helgen, K.; Aplin, K.; Ruedas, L. (2008). "Pithecheirops otion". *IUCN Red List of Threatened Species* **2008**. doi:10.2305/IUCN.UK.2008.RLTS.T136834A4345146.en. .
2. 1 2  Emmons, Louise H. (1993). "A new genus and species of rat from Borneo (Rodentia: Muridae)". *Proceedings of the Biological Society of Washington* **106** (4): 752–761. .
3. 1 2  Musser, G.G.; Carleton, M.D. (2005). "Superfamily Muroidea". *Mammal Species of the World: A Taxonomic and Geographic Reference* (3rd ). Baltimore, Maryland: The Johns Hopkins University Press. பக். 894–1531. பன்னாட்டுத் தரப்புத்தக எண்:978-0-8018-8221-0. .

வெளி இணைப்புகள்
---------------

 விக்கியினங்களில் போர்னிய பித்தேச்சிரோப்சு பற்றிய தரவுகள்

| உயிரின வகைப்பாட்டுஇனங்காட்டிகள் |
| --- |
| *Pithecheirops* | 
* விக்கித்தரவு: Q12266004
* விக்கியினங்கள்: Pithecheirops
* GBIF: 4264860
* iNaturalist: 71899
* IRMNG: 1194491
* ITIS: 970255
* MSW: 13001667

 |
| *Pithecheirops otion* | 
* விக்கித்தரவு: Q146451
* விக்கியினங்கள்: Pithecheirops otion
* ADW: Pithecheirops
* GBIF: 4264861
* iNaturalist: 74917
* ITIS: 970877
* IUCN: 136834
* MSW: 13001668

 |
Schematics (also sometimes called "Fishbones") of shorthand for complete blood count commonly used by clinicians and healthcare providers. The shorthand on the right is used more often in the ஐக்கிய அமெரிக்க நாடு. Hgb=குருதிவளிக்காவி, WBC=White blood cells, Plt=குருதிச் சிறுதட்டுக்கள், Hct=Hematocrit.

**முழுமையான குருதி எண்ணிக்கை** அல்லது **முழுமையான குருதிப் பரிசோதனை** என்பது ஒரு மருத்துவரால் அல்லது வேறு மருத்துவ தொழில் நெறிஞர்களால் கேட்கப்படும் நோயாளியின் குருதியிலுள்ள அனைத்து உயிரணுக்கள் பற்றிய தகவல்களும் அடங்கிய அறிக்கையாகும். ஒரு அறிவியல் அறிஞர் அல்லது ஒரு பரிசோதனைக்கூட/ஆய்வுகூட தொழில்நுட்ப வல்லுனர் தேவையான அனைத்து பரிசோதனைகளையும் செய்து 'முழுமையான குருதி எண்ணிக்கை' எனப்படும் இவ்வறிக்கையை தயாரித்து மருத்துவருக்கோ அல்லது மருத்துவ தொழில் நெறிஞருக்கோ அளிப்பார்.   

குருதியில் காணப்படும் மூன்று உயிரணுக்களாவன: செங்குருதியணு, வெண்குருதியணு, குருதிச் சிறுதட்டுக்கள் என்பவையாகும். இவற்றின் எண்ணிக்கையில் ஏற்படும் மாற்றங்கள் (கூடிய அல்லது குறைவான எண்ணிக்கை) பல வகையான நோய்களுக்கான அறிகுறிகளைக் காட்டும். இதனால் இவ்வகைச் சோதனை மருத்துவத்தில் செய்யப்படும் பொதுவான ஒரு சோதனையாக இருப்பதுடன், நோயாளியின் பொது உடல்நலத்தை எடுத்துக்காட்ட உதவியாகவும் இருக்கும்.
**முழுதளாவிய வடிவமைப்பு** (Universal design) என்பது, பொதுவான உடற்தகுதி கொண்டோர், வயதானவர்கள், ஊனமுற்றோர் உட்பட எல்லோராலும் இயல்பாகவே அணுகத்தக்க வகையிலான கட்டிடங்கள், உற்பத்திப் பொருட்கள், சூழல்கள் ஆகியவற்றின் வடிவமைப்பைக் குறிக்கும். "கூடிய அளவுக்கு மாற்றங்களோ சிறப்பு வடிவமைப்புக்களோ தேவைப்படாத வகையில் எல்லா மக்களாலும் பயன்படுத்தத் தகுந்த உற்பத்திகள், சூழல்கள்,நிரல்கள், சேவைகள் போன்றவற்றின் வடிவமைப்பே முழுதளாவிய வடிவமைப்பு" என ஐக்கிய நாடுகள் சபையின் ஊனமுற்றோர் உரிமைகள் சாசனம் வரைவிலக்கணம் தருகிறது.

அனைத்து உற்பத்திகளையும் கட்டிடச் சூழல்களையும் அழகானவையாகவும், கூடிய அளவுக்கு வயது, திறன், தகுதி போன்ற பாகுபாடுகள் இன்றி அனைவரும் பயன்படுத்தத் தக்க வகையில் வடிவமைத்தல் என்னும் கருத்துருவுக்கு "முழுதளாவிய வடிவமைப்பு" என்பதற்கு நிகரான "universal design" என்னும் ஆங்கிலச் சொல்லை முதன் முதலில் பயன்படுத்தியவர் ரொனால்ட் எல். மேசு என்னும் கட்டிடக்கலைஞர் ஆவார். ஆனாலும், இயலாமை கொண்டோரையும் உட்படுத்திய கருத்துருவுக்கு முன்னோடியாக இருந்தவர், 1963ல் *இயலாதோருக்கான வடிவமைப்பு* *(Designing for the Disabled)* என்னும் நூலை எழுதிய செல்வின் கோல்ட்சிமித் என்பவரே. 

முழுதளாவிய வடிவமைப்பு, இதற்குச் சற்று முன்னர் தோன்றிய *தடைகள் இன்மை* கருத்துருக்கள், பரந்த அணுகுதகைமை இயக்கம், உதவித் தொழில்நுட்பம் போன்றவற்றில் இருந்து உருவானது. அத்துடன் இந்த முக்கியமான விடயங்களுடன் அழகியலையும் சேர்த்து இது கவனத்தில் கொள்கிறது. மக்களின் சராசரி வாழ்நாள் அதிகரித்து வருவதாலும், நவீன மருத்துவ வசதிகளினால் குறிப்பிடத்தக்க காயங்கள், நோய்கள், பிறப்புக் குறைபாடுகள் போன்றவற்றில் ஊனங்களோடு தப்பிப் பிழைப்பது கூடி வருவதாலும், முழுதளாவிய வடிவமைப்புக் குறித்த அக்கறை வளர்ந்து வருகிறது.

குறிப்புக்கள்
-------------

1. ↑  Convention on the Rights of Persons with Disabilities Article 2 - Deffinitions
2. ↑  "Ronald L. Mace on NC State University, College of Design". Design.ncsu.edu. 2011-08-14 அன்று மூலம் பரணிடப்பட்டது. 2013-07-26 அன்று பார்க்கப்பட்டது.